Шахов

Шахов – комияс пӧвстын тшӧкыда паныдасьлысь ов. 

Медводдзаысь овсӧ казьтыштӧма 1646 воын Сыктыв вожса Ыбысь. Сэк сэн овлӧма «Петрушка Иванов сын Шахов» вит арӧса Офонко пиыскӧд. 1678 воын сэн жӧ – «крестьянин Афонька Андреев сын Шахов», сылӧн тыр арлыда пи Васька. 1720 воын Шаховъяс олӧны: ӧти – Елисей Борисов, 79 арӧса – Межадорын; мӧд – Павел Яковлев сын Шахов вокъясыскӧд, племянникъясыскӧд да внукъясыскӧд – Эжва йывса Пожöгын. 

Ӧнія кадӧ Шаховъяс котырӧн олӧны Пожöг кустын.

Рочьяслӧн: «Князь Иван Васильевич Шах Чернятский, XVI-öд нэм шӧрын; Петр Селянин Шахов, поддячей, казьнитлӧмаӧсь 1570-öд воын Новгородын, Ярослав уездса Шахово сикт («Ономастиконысь»)

Шахов ов артмӧм йылысь абу ӧти видзӧдлас. С.В. Веселовский серти «шах» – тайӧ чери кыян кулӧм («мережа, вентерь с крыльями») кывйысь.

Ю. Федосюк чайтӧ, мый персияса «шах» роч кывйын лоӧма абу сӧмын прӧзвищеӧн, но и гортса, мирскӧй нимӧн.

 Нималана йӧз 
 Шахов Борис Федотович (комиӧн — Педот Борис) (1928–2002) — коми гижысь. 
 Шахов Пётр Федотович (комиӧн — Педот Петыр) (1932–2006) — коми гижысь.
 Шахов Николай Александрович (комиӧн — Сандрик Микол) (1894 во–1942) — коми гижысь.

 Ӧшмӧсъяс 
 Плесовский Ф.В. Комиын овъяс / Сост. И.Л. Жеребцов. – Сыктывкар, 1997. – С. 132.

Категория:Коми овъяс